आरएनजीसीमा खुला गल्फ हुने
लुम्बिनी जनरल इन्स्योरेन्स कम्पनीको प्रायोजनमा दुई दिने खुला गल्फ प्रतियोगिता शुक्रबार रोयल नेपाल गल्फ क्लब (आरएनजीसी) मा सुरु हुने भएको छ । प्रतियोगितामा स्टेबलफोर्ड ३/४ ह्यान्डीक्यापको आधारमा बढीमा १ सय २० सोसल गल्फरले प्रतिस्पर्धा गर्ने आरएनजीसीका कोषाध्यक्ष मधुर सिन्याले बताए । त्यसमा जुनियर १६ र महिला १० जना हुनेछन् । प्रतियोगिता सञ्चालनमा ८–१० लाख रुपैयाँ खर्च लाग्ने बताइएको छ ।
काठमाडौँ — लुम्बिनी जनरल इन्स्योरेन्स कम्पनीको प्रायोजनमा दुई दिने खुला गल्फ प्रतियोगिता शुक्रबार रोयल नेपाल गल्फ क्लब (आरएनजीसी) मा सुरु हुने भएको छ । प्रतियोगितामा स्टेबलफोर्ड ३/४ ह्यान्डीक्यापको आधारमा बढीमा १ सय २० सोसल गल्फरले प्रतिस्पर्धा गर्ने आरएनजीसीका कोषाध्यक्ष मधुर सिन्याले बताए । त्यसमा जुनियर १६ र महिला १० जना हुनेछन् । प्रतियोगिता सञ्चालनमा ८–१० लाख रुपैयाँ खर्च लाग्ने बताइएको छ ।लुम्बिनी जनरल इन्स्योरेन्सका प्रमुख कार्यकारी अधिकृत नुरप्रकाश प्रधानले गल्फको विकासका लागि कम्पनीको सामाजिक उत्तरदायित्वअन्तर्गत प्रतियोगितालाई प्रायोजन गरिएको बताए । कम्पनीले कोभिड–१९ महामारीअघि दुईपल्ट यस्तै प्रतियोगितालाई प्रायोजन गरेको पनि जानकारी दिए । खुलातर्फका विजेता, उपविजेता, महिला र जुनियरका विजेता, उपविजेता, सर्वाधिक बर्डीलगायत स्पर्धामा १५ जनाले पुरस्कार पाउनेछन् ।